b'\n_START_ARTICLE_\nL\xc3\xb8veid skytterlag\n_START_PARAGRAPH_\nL\xc3\xb8veid skytterlag er offisielt stiftet i 1894. Laget er en del av Telemark Skyttersamlag som inng\xc3\xa5r i Det frivillige skyttervesen.\n_START_SECTION_\nHistorie\n_START_PARAGRAPH_\nLaget er f\xc3\xb8rste gang nevnt i 1890 under Telefylkets Folkev\xc3\xa6pningssamlag.  _NEWLINE_Kom tilbake p\xc3\xa5 listene i Det frivillige Skyttervesen (DFS) i 1894 som er det offisielle stiftelses\xc3\xa5ret for laget. _NEWLINE_Laget ble borte i perioden 1927 til og med 1939._NEWLINE_L\xc3\xb8veid skytterlag er idag ett av Telemark skyttersamlags 29 lag. L\xc3\xb8veid er et skytterlag som holder til i Skien kommune. Laget har skytebane som ligger p\xc3\xa5 Skotfoss, i n\xc3\xa6rhet av L\xc3\xb8veid sluser. L\xc3\xb8veid har et moderne skytebaneanlegg med 8 elektroniske skiver p\xc3\xa5 100m og 10 elektroniske skiver p\xc3\xa5 200m. _NEWLINE_Lundedalen skytesenter er lagets innend\xc3\xb8rsarena, som har 6 skiver for skyting med salonggev\xc3\xa6r (.22 Long Rifle|.22 lr) p\xc3\xa5 15 meters avstand. Banen er topp moderne med elektronisk anvisning og automatisk skiveheis. Alle skiver p\xc3\xa5 banene er av typen MegaLink._NEWLINE_Innend\xc3\xb8rsskytebanen er i brofundamentet for broen over Lundedalen i Hesselbergsgaten i Skien sentrum. Laget samarbeider med Grenland Miniatyrskytterlag som har 9 elektroniske skiver beregnet for luftgev\xc3\xa6rskyting p\xc3\xa5 10 meter.'